A4-0251/97

Ψήφισμα σχετικά με την ανακοίνωση της Επιτροπής με θέμα: «ενσωμάτωση της ισότητας των ευκαιριών μεταξύ των γυναικών και των ανδρών στο σύνολο των κοινοτικών πολιτικών και στόχων - mainstreaming» (COM(96)0067 - C4-0148/96)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(96)0067 - C4-0148/96),

- έχοντας υπόψη τις διατάξεις του Σχεδιου Συνθήκης του Άμστερνταμ: νέα διατύπωση που έχει προταθεί για τα άρθρα 2, 3, 6Α, 118, 199 και 5 (του νέου τίτλου για την απασχόληση) της Συνθήκης ΕΚ,

- έχοντας υπόψη το ψήφισμά του της 17ης Νοεμβρίου 1995 σχετικά με πρόταση απόφασης του Συμβουλίου για το τέταρτο μεσοπρόθεσμο κοινοτικό πρόγραμμα δράσης σχετικά με την ισότητα των ευκαιριών μεταξύ γυναικών και ανδρών ((ΕΕ C 323 της 4.12.1995, σελ. 167)),

- έχοντας υπόψη τη διακήρυξη και την πλατφόρμα δράσης του Πεκίνου που εγκρίθηκε από την Τέταρτη Παγκόσμια Διάσκεψη για τις Γυναίκες: Δράση για την Ισότητα, την Ανάπτυξη και την Ειρήνη, Πεκίνο, 15 Σεπτεμβρίου 1995,

- έχοντας υπόψη τον κανονισμό του Συμβουλίου ΕΚ αριθ. 2081/93 που τροποποιεί τον κανονισμό του Συμβουλίου (ΕΟΚ) αριθ. 2052/88 σχετικά με τα καθήκοντα των διαρθρωτικών ταμείων, την αποτελεσματικότητά τους καθώς και το συντονισμών των παρεμβάσεων μεταξύ τους και εκείνων της ΕΤΕ και των άλλων χρηματοδοτικών μέσων ((ΕΕ L 193 της 31.7.1993, σελ. 5)),

- έχοντας υπόψη την έκθεση της Επιτροπής για τα Δικαιώματα της Γυναίκας και τις γνωμοδοτήσεις της Επιτροπής Απασχόλησης και Κοινωνικών Υποθέσεων, της Επιτροπής Περιφερειακής Πολιτικής και της Επιτροπής Θεσμικών Θεμάτων (A4- 0251/97),

Α. έχοντας υπόψη ότι η Επιτροπή εισήγαγε για πρώτη φορά την έννοια και την πολιτική του «mainstreaming» στο Τρίτο Πρόγραμμα Δράσης για την ισότητα των ευκαιριών το 1990,

Β. λαμβάνοντας υπόψη ότι η εν λόγω πολιτική αναπτύχθηκε περαιτέρω ως στρατηγική με συγκεκριμένα μέσα στο πλαίσιο του Τέταρτου Προγράμματος Δράσης, το οποίο αφορούσε περισσότερο σε μια θετικότερη προσέγγιση ως πολιτική και όχι τόσο στην πρόταση συγκεκριμένων μέτρων για την επίλυση κάποιου προβλήματος,

Γ. έχοντας υπόψη ότι η Επιτροπή παρουσίασε την πολιτική της του «mainstreaming» ως την κύρια συμβολή της στην Τέταρτη Παγκόσμια Διάσκεψη των Ηνωμένων Εθνών για τις Γυναίκες το 1995 στο Πεκίνο,

Δ. έχοντας υπόψη ότι το άρθρο 119 της Συνθήκης ΕΚ, αποτελούσε πριν από την έναρξη ισχύος της Συνθήκης του Άμστερνταμ, τη μόνη συγκεκριμένη αναφορά, με άμεσες επιπτώσεις, στην ισότητα των δύο φύλων,

Ε. έχοντας υπόψη ότι 6 οδηγίες και άλλες πρόσφατες συμφωνίες που συνήφθησαν στο πλαίσιο του κοινωνικού πρωτοκόλλου είχαν ως αποτέλεσμα να αυξηθούν οι τομείς πολιτικής, σε ευρωπαϊκό επίπεδο, στους οποίους οι ίσες ευκαιρίες και η απουσία διακρίσεων υπήρξαν σημαντικά στοιχεία,

ΣΤ. εκτιμώντας ότι για την ανάληψη οιασδήποτε κοινοτικής δράσης για τις ίσες ευκαιρίες μεταξύ γυναικών και ανδρών απαιτούνται σαφείς νομικές βάσεις,

1. επικροτεί την ανακοίνωση της Επιτροπής για το «mainstreaming» ως ένα τεράστιο βήμα προς την αναγνώριση του γεγονότος ότι οι γυναίκες, οι οποίες αποτελούν άνω του ημίσεως του ευρωπαϊκού πληθυσμού, δεν απολαμβάνουν στο ακέραιο, εκτός ίσως στο θεωρητικό επίπεδο αλλά πάντως όχι στην πραγματικότητα, των κοινωνικών τους δικαιωμάτων[semigr ]

2. σημειώνει τις ακόλουθες τροποποιήσεις σύμφωνα με το σχέδιο συνθήκης του Άμστερνταμ:

- προσθήκη στο άρθρο 2 της Συνθήκης ΕΚ για την ισότητα ανδρών και γυναικών ως καθήκον, μεταξύ άλλων, της Κοινότητας,

- προσθήκη νέου εδαφίου στο άρθρο 3 της ΣΕΚ που διευκρινίζει ότι, σε όλες τις δράσεις που καλύπτονται από το παρόν άρθρο, η Κοινότητα έχει ως σκοπό την εξάλειψη των ανισοτήτων και την προώθηση της ισότητας μεταξύ ανδρών και γυναικών,

- παρεμβολή νέου άρθρου 6α στη ΣΕΚ που καθιστά δυνατή την έγκριση μέτρων που αφορούν την απαγόρευση οιασδήποτε διάκρισης, συμπεριλαμβανομένων αυτών που βασίζονται στο φύλο,

- παρεμβολή νέου τίτλου για την απασχόληση στην οποία το άρθρο 5 προσφέρει νέα νομική βάση, προκειμένου να εγκριθούν δράσεις ενθάρρυνσης,

- ενσωμάτωση του κοινωνικού πρωτοκόλλου, ειδικότερα δε του άρθρου 118, παράγραφος 1, πέμπτο εδάφιο (ισότητα μεταξύ ανδρών και γυναικών σε ό,τι αφορά τις ευκαιρίες στην αγορά εργασίας και τη μεταχείριση στην εργασία) και του άρθρου 119 σχετικά με την εφαρμογή της αρχής της ισότητας των αμοιβών μεταξύ εργαζομένων ανδρών και γυναικών[semigr ]

3. παρατηρεί ότι η ενσωμάτωση της ισότητας ευκαιριών στο σύνολο των κοινοτικών πολιτικών και δράσεων πρέπει να επιδιωχθεί ως αρχή που αποτελεί πλέον στοιχείο του σχεδίου συνθήκης του Άμστερνταμ[semigr ]

4. εκφράζει την ικανοποίησή του για την ενσωμάτωση μιας νέας ρήτρας στο άρθρο 6Α της Συνθήκης ΕΚ που προτάθηκε στο σχέδιο Συνθήκης του Άμστερνταμ, που αφορά τη μη επιβολή διακρίσεων, αλλά λυπάται που η προβλεπόμενη διαδικασία απαιτεί την ομοφωνία στο Συμβούλιο και γνωμοδότηση απλώς του Ευρωπαϊκού Κοινοβουλίου[semigr ]

5. υπογραμμίζει ότι, στον τομέα της κοινωνικής πολιτικής και της πολιτικής για την απασχόληση, οι νέες διατάξεις της συνθήκης του Άμστερνταμ προβλέπουν τη διαδικασία συναπόφασης για την εφαρμογή της αρχής της ισότητας ευκαιριών (άρθρο 118 και άρθρο 199) καθώς και για την έγκριση κινήτρων στον τομέα της απασχόλησης (άρθρο 5 του νέου τίτλου για την απασχόληση)[semigr ]

6. θεωρεί ότι, δυνάμει της αρχής της διαφάνειας και της βελτίωσης της ποιότητας της κοινοτικής νομοθεσίας έναντι των πολιτών, πρέπει να προβλέπεται η έγκριση ενός σαφούς ορισμού της αρχής του «mainstreaming» (όρου που εγκρίθηκε μόνο στα αγγλικά) και που θα μπορούσε να αποδοθεί ως «δράση για την ενσωμάτωση της ισότητας» (ΔΕΙ)[semigr ]

7. επιθυμεί να συγκροτηθεί διοργανική ομάδα εργασίας, προκειμένου σε κάθε κοινοτική δράση να λαμβάνεται μέριμνα για τον στόχο της ισότητας μεταξύ γυναικών και ανδρών[semigr ]

8. συμφωνεί με την Επιτροπή ότι για να τεθεί σε εφαρμογή το «mainstreaming» θα χρειαστεί να παραμερισθούν προαιώνιες αντιλήψεις και προκαταλήψεις σε ό,τι αφορά τη συμβολή των γυναικών στην κοινωνία, ιδίως δε την επαγγελματική τους δραστηριότητα[semigr ]

9. έχει επίγνωση του γεγονότος ότι η έννοια του «mainstreaming» δεν είναι ακόμη οικεία σε όλους, παρά μόνον σε μια μικρή μειονότητα που εργάζεται ήδη υπέρ των ίσων ευκαιριών μεταξύ γυναικών και ανδρών[semigr ]

10. διαπιστώνει κατά συνέπεια ότι η αρχή του «mainstreaming» προϋποθέτει μεγαλύτερο βαθμό συνειδητοποίησης και ευαισθητοποίησης μέσω της πληροφόρησης και προς τούτο θα χρειασθεί ένας ενεργητικός, ίσως ακόμη και μαχητικός και μόνιμος διάλογος με τους λαμβάνοντες τις αποφάσεις σε όλους τους τομείς πολιτικής, προκειμένου να καταστεί πραγματικότητα η ισότητα των ευκαιριών και τα ίσα δικαιώματα[semigr ]

11. πιστεύει ωστόσο ότι η Επιτροπή και τα κράτη μέλη οφείλουν να επιδιώξουν μία δίπολη προσέγγιση προωθώντας την ισότητα μεταξύ των δύο φύλων και τις ίσες ευκαιρίες παράλληλα με ορισμένα μέτρα θετικών δράσεων υπέρ των γυναικών στις περιπτώσεις κατά τις οποίες οι τελευταίες βρίσκονται πάντα σε μειονεκτική θέση[semigr ]

12. υπενθυμίζει στις αρμόδιες αρχές, είτε πρόκειται για τις τοπικές, τις περιφερειακές είτε τις εθνικές αρχές, ότι οι προσπάθειες της Κοινότητας, όσο σημαντικές και να είναι, αποτελούν βεβαίως το πρότυπο αλλά παραμένουν περιορισμένες στους τομείς αρμοδιότητας που ορίζουν οι Συνθήκες και το παράγωγο δίκαιο[semigr ] καλεί ως εκ τούτου τα κράτη μέλη να εφαρμόσουν μία πολιτική mainstreaming στο πλαίσιο της τοπικής, περιφερειακής και εθνικής πολιτικής τους στους διαφόρους τομείς[semigr ]

13. τονίζει ότι οι ίσες ευκαιρίες πρέπει οπωσδήποτε να αρχίζουν στην ιδιωτική και επαγγελματική ζωή των πολιτών και αποτρέπει τις γυναίκες από το να είναι πρόθυμες να περισυλλέξουν ό,τι αφήνουν οι άλλοι, είτε πρόκειται για την αγορά εργασίας σε περίοδο κρίσης, είτε πρόκειται για τις ευθύνες τις οικογενειακής ζωής και την οργάνωσή της, ή να θεωρούνται αποθεματικό σε περίπτωση ανάγκης ή όταν υπάρχει διαθέσιμος χώρος[semigr ]

14. καλεί την Επιτροπή να ορίσει κριτήρια και μέσα αξιολόγησης της προώθησης της ισότητας μεταξύ των φύλων[semigr ]

15. επισημαίνει την οικονομική σημασία της ευρύτερης συμμετοχής στην αγορά εργασίας, και ιδίως των γυναικών, προς αντιστάθμιση της αναμενόμενης γήρανσης του πληθυσμού στην ΕΕ[semigr ] αυτό δεν πρέπει όμως να έχει ως αποτέλεσμα την περαιτέρω αύξηση της διπλής επιβάρυνσης των γυναικών[semigr ]

16. προειδοποιεί ότι η αναγνώριση των πολιτισμικών αξιών και των παραδόσεων, των άκαμπτων κοινωνικών δομών ή των απαιτήσεων της ανταγωνιστικότητας δεν πρέπει να παρεμποδίζουν την ορθή εξακολούθηση της πολιτικής του «mainstreaming»[semigr ]

17. υπογραμμίζει ότι ο τομέας προτεραιότητας για τις γυναίκες στον οποίον πρέπει να επιδιώξουν ίσα δικαιώματα, παραμένει η επαγγελματική δραστηριότητα έτσι ώστε να επιτύχουν την οικονομική τους ανεξαρτησία[semigr ] η εμπειρία δείχνει οφθαλμοφανώς ότι η εξάρτηση καταλήγει πολύ συχνά στη συσσώρευση και άλλων μειονεκτημάτων μεταξύ των πλέον ευάλωτων τμημάτων του πληθυσμού[semigr ]

18. εκφράζει τη λύπη του διότι οι σύζυγοι-συνεργάτες δεν διαθέτουν ακόμα σ' όλα τα κράτη μέλη ισότιμο καθεστώς[semigr ] απαιτεί όπως τα κράτη μέλη ασχοληθούν με το εν λόγω θέμα και όπως, εν αναμονή της θεσπίσεως τέτοιου ισότιμου καθεστώτος και σε συνεργασία με γυναικείες οργανώσεις, ασκούντες ελεύθερο επάγγελμα, ανεξάρτητους επαγγελματίες και μικρομεσαίες επιχειρήσεις, διοργανωθούν εκστρατείες προς ενημέρωσης των ενδιαφερομένων γυναικών και των συζύγων τους σχετικά με το νομικό τους καθεστώς καθώς και με κάθε προαιρετική διάταξη η οποία, με βάση το εταιρικό δίκαιο, το οικογενειακό δίκαιο και το κληρονομικό δίκαιο, μπορεί να βελτιώσει τη νομική τους θέση[semigr ]

19. είναι κατά συνέπεια πεπεισμένο ότι πρέπει να πραγματοποιηθούν περισσότερες επενδύσεις, συμπεριλαμβανομένων των χρηματοοικονομικών επενδύσεων, έτσι ώστε να βελτιωθούν αισθητά οι διαθέσιμες δομές στήριξης (όπως είναι η μέριμνα για τους εξαρτημένους, τα μέσα επικοινωνίας, συμπεριλαμβανομένων των μεταφορών, οι εκπαιδευτικές και μαθησιακές διευκολύνσεις εν γένει) προκειμένου να μπορέσουν οι γυναίκες να διαδραματίσουν ενεργότερο ρόλο στην επαγγελματική ζωή και να επανενταχθούν στην αγορά εργασίας στην περίπτωση που επέλεξαν ή υποχρεώθηκαν, να διακόψουν τη σταδιοδρομία τους[semigr ]

20. θεωρεί ότι προκειμένου να επιτευχθεί η εξάλειψη του διαχωρισμού που παρατηρείται στον τομέα της αγοράς εργασίας, πρέπει απαραιτήτως να προσελκυθούν τόσο οι γυναίκες στον τεχνικό τομέα και στον χώρο των φυσικών επιστημών όσο και οι άνδρες σε τομείς κατ´ εξοχήν γυναικείους όπως είναι αυτοί της περίθαλψης και της διαπαιδαγώγησης[semigr ]

21. υπογραμμίζει το γεγονός ότι ο συμβιβασμός οικογενειακών και επαγγελματικών υποχρεώσεων προϋποθέτει την παροχή κοινωνικών υπηρεσιών (π.χ. παιδοκομία, γηροκομία, σίτιση στα σχολεία και δημόσιες συγκοινωνίες)[semigr ]

22. εφιστά την προσοχή στο γεγονός ότι ο συνδυασμός οικογενειακής και επαγγελματικής ζωής συνεπάγεται ουσιαστική κατανομή καθηκόντων[semigr ] ότι, παράλληλα με την ενθάρρυνση της συμμετοχής των γυναικών στην αγορά εργασίας, εξίσου προσοχή πρέπει να δοθεί στην επιτέλεση οικογενειακών καθηκόντων εκ μέρους των ανδρών[semigr ] ότι η ευθύνη της μέριμνας και της φροντίδας των άλλων δεν πρέπει να καταλογίζεται αποκλειστικά στις γυναίκες και στην πολιτεία αλλά η σχετική πολιτική πρέπει να λαμβάνει υπόψη και τη μεμονωμένη ευθύνη των ανδρών[semigr ]

23. επιμένει ότι πρέπει να καταβληθούν σημαντικές προσπάθειες για την εκπαίδευση και την κατάρτιση προκειμένου οι γυναίκες να αποκτήσουν περισσότερα προσόντα και να διευκολυνθεί η πρόσβασή τους στην απασχόληση[semigr ] ανησυχεί πάντοτε για τις ανεπαρκείς παροχές εκπαίδευσης και επιμόρφωσης, τις ειδικά προσαρμοσμένες στις ανάγκες των γυναικών έτσι ώστε να μπορούν να επανενταχθούν στην αγορά εργασίας μετά από διακοπή της σταδιοδρομίας τους, πράγμα που οι γυναίκες αποδέχονται σε πολύ μεγαλύτερο βαθμό από ό,τι οι άνδρες για οικογενειακούς λόγους[semigr ] προτείνει να δώσει η Κοινότητα προτεραιότητα στην πρόσβαση των γυναικών σε μέτρα επανένταξης κατά τη λήψη αποφάσεων για οικονομική υποστήριξη εκ μέρους των διαρθρωτικών ταμείων και κατά τη λήψη αποφάσεων για τα κριτήρια χρηματοδότησης[semigr ]

24. ζητεί από την Επιτροπή να αποδώσει κατά προτεραιότητα προσοχή, αξιολογήσιμη μέσω συγκεκριμένων δεικτών στην πολιτική του mainstreaming, στον προγραμματισμό του Κοινωνικού Ταμείου ζητώντας από τα κράτη μέλη να εντάξουν το mainstreaming στις προτεραιότητές τους[semigr ]

25. πιστεύει ότι στις δράσεις στον τομέα της διαρθρωτικής πολιτικής καθώς και στα κριτήρια επιλεξιμότητας όλων των προγραμμάτων, πρέπει να λαμβάνονται υπόψη οι ειδικοί τομείς συμφερόντων των γυναικών, η πρόβλεψη για την επίτευξη ποσοτικών και ποιοτικών στόχων καθώς και οι προσπάθειες που αποβλέπουν στη διεύρυνση των επαγγελματικών επιλογών των γυναικών και στη κατάργηση της κατά φύλα διαίρεσης της αγοράς εργασίας[semigr ] και ότι πρέπει να εκπονούνται έρευνες και μελέτες αξιολόγησης των αποτελεσμάτων από την εφαρμογή του mainstreaming[semigr ]

26. καλεί την Επιτροπή να καταστήσει εαυτήν παράδειγμα προς μίμηση αυξάνοντας τη συμμετοχή των γυναικών στη διαρθρωτική πολιτική και να εκπονήσει συστάσεις για τα κράτη μέλη σχετικά με την αύξηση της συμμετοχής των γυναικών, τόσο σε εθνικό όσο και σε τοπικό επίπεδο, στον σχεδιασμό των έργων που υποστηρίζονται από τα διαρθρωτικά ταμεία, στις διαδικασίες λήψης αποφάσεων εν σχέσει με αυτά και στην αξιολόγησή τους[semigr ]

27. αναγνωρίζει ότι οι στατιστικές των επιμέρους προγραμμάτων στο πλαίσιο των βασικών διαρθρωτικών ταμείων τηρούνται σε επίπεδο κρατών μελών και όχι από την Επιτροπή, και ζητεί συνεπώς, οι εκθέσεις προόδου όλων των κρατών μελών να περιλαμβάνουν βελτιωμένη αξιολόγηση της ισότητας ευκαιριών[semigr ]

28. καλεί την Επιτροπή να εκπονήσει προγράμματα για την εκπαίδευση, σε θέματα ισότητας, των αρμοδίων για τη λήψη αποφάσεων σε εθνικό επίπεδο εν σχέσει με τα διαρθρωτικά ταμεία προκειμένου να επιτευχθεί η εδραίωση της αρχής του mainstreaming στη λειτουργία των εν λόγω ταμείων[semigr ]

29. καλεί την Επιτροπή να μελετήσει τους λόγους για τους οποίους οι γυναίκες δεν συμμετέχουν επαρκώς στη διαχείριση και την υλοποίηση της διαρθρωτικής πολιτικής της ΕΕ, και να επισπεύσει τη θέσπιση δεικτών που θα λαμβάνουν υπόψη τους το φύλο, με τη βοήθεια των οποίων θα καταστεί δυνατή η αποτίμηση των επιδράσεων των διαφόρων έργων στο θέμα της ισότητας[semigr ]

30. ζητεί από την Επιτροπή να αντιμετωπίσει το πρόβλημα των διακρίσεων κατά των γυναικών στους επιστημονικούς και τεχνικούς κλάδους, την πνευματική εργασία υψηλού επιπέδου και τα καινοτόμα επαγγέλματα - ιδιαίτερα όσον αφορά τη χρησιμοποίηση διαρθρωτικών ταμείων σχεδιασμένων για πρότυπες δράσεις, καινοτόμα αναπτυξιακά προγράμματα και κατάρτιση[semigr ]

31. επαναλαμβάνει ότι η θέση της γυναίκας στην κοινωνία πρέπει να λαμβάνεται περισσότερο υπόψη όταν προωθούνται πολιτικές για την υποστήριξη της εσωτερικής αγοράς όπως επίσης και πολιτικές για την υποστήριξη της ΟΝΕ[semigr ] υπενθυμίζει ότι οι γυναίκες είναι περισσότερο ευάλωτες από τους άνδρες σε πολιτικές που εφαρμόζονται για την πλήρωση των κριτηρίων σύγκλισης της ΟΝΕ, εφόσον οι γυναίκες αντιμετωπίζουν μια φυλετικά διαχωρισμένη αγορά εργασίας, τόσο οριζοντίως όσο και καθέτως[semigr ]

32. καλεί την Επιτροπή να εξετάσει με ποιά φορολογικά μέσα και με την κατευθυνόμενη εφαρμογή της κοινωνικής ασφάλισης μπορεί να εξασφαλιστεί ότι η κοινωνικοοικογενειακή μέριμνα θα καταστεί τμήμα της επίσημης οικονομίας[semigr ]

33. θεωρεί ότι οι προσπάθειες για την προώθηση της ισότητας αμοιβής μεταξύ γυναικών και ανδρών πρέπει να εντατικοποιηθούν κυρίως με την εξέλιξη συστημάτων αξιολόγησης της αποτελεσματικότητας των εργαζομένων, ασχέτως φύλου, κατά την εργασία τους, και καλεί την Επιτροπή να θεσπίσει πιο δεσμευτικού χαρακτήρα διατάξεις εάν οι ήδη εκδοθείσες συστάσεις δεν έχουν αποτέλεσμα[semigr ]

34. καλεί την Επιτροπή να επισπεύσει την λήψη μέτρων για να καταστεί δυνατή η σε ατομική βάση χορήγηση δικαιώματος μόνιμης παραμονής, στο βαθμό που δεν έχει ακόμα θεσπισθεί σχετική νομοθετική ρύθμιση, μετά από λογική περίοδο κατοικίας σε ένα κράτος μέλος στα μέλη της οικογενείας ενός πολίτη της Ένωσης που είναι υπήκοοι τρίτης χώρας[semigr ]

35. υπενθυμίζει επιπλέον ότι η περιστολή των δημοσίων ελλειμμάτων και ο αγώνας για την αύξηση της ανταγωνιστικότητας πλήττει τις γυναίκες στην αγορά εργασίας σε μεγαλύτερο βαθμό από ό,τι τους άνδρες[semigr ] οι λύσεις για την απάλυνση των αρνητικών επιπτώσεων αυτών των πολιτικών δεν πρέπει να αναζητούνται σε κοινωνικές πρακτικές αλλά περισσότερο προς την κατεύθυνση της κατάλληλης ένταξης των γυναικών στην αγορά εργασίας με στόχο την υλοποίηση της ισότητας ευκαιριών και δικαιωμάτων[semigr ]

36. εκφράζει την ικανοποίησή του για το γεγονός ότι η Επιτροπή αναγνωρίζει ότι τα ίσα δικαιώματα και οι ίσες ευκαιρίες αποτελούν στόχους προς επιδίωξη στους κόλπους της και στο πλαίσιο των αρμοδιοτήτων της[semigr ] ζητεί από την Επιτροπή να υπενθυμίσει στα κράτη μέλη τις υποχρεώσεις τους σε αυτόν τον τομέα εφόσον αναγνωρίζεται ότι ο κύριος όγκος του έργου εναπόκειται στα κράτη μέλη[semigr ]

37. αναμένει από την Επιτροπή να καταρτίσει εγκαίρως, ενόψει της προσεχούς ετήσιας έκθεσης για τις ίσες ευκαιρίες, κατάλογο δεικτών και κριτηρίων για τη διαμόρφωση, εφαρμογή και αξιολόγηση των στόχων ισότητας και των αποτελεσμάτων και υπογραμμίζει ότι η αποτελεσματικότητα της εφαρμογής του «mainstreaming» προϋποθέτει την ύπαρξη στατιστικών στοιχείων σε όλα τα επίπεδα της εφαρμογής της[semigr ]

38. θεωρεί ότι τα ανά φύλα διαχωριζόμενα στατιστικά στοιχεία αποτελούν βασικό μέσο επίδειξης των διαφορετικών επιπτώσεων σε άνδρες και γυναίκες, των λαμβανόμενων μέτρων πολιτικής[semigr ] ελπίζει ότι η Επιτροπή θα στραφεί με ιδιαίτερη προσοχή στην εξέταση αυτού του θέματος κατά την εκπόνηση του επόμενου πολυετούς προγράμματος σχετικά με τη στατιστική πληροφόρηση[semigr ]

39. ζητεί από την Επιτροπή να θεσπίσει κατάλληλες συντονιστικές δομές εντός των υπηρεσιών της που να είναι αρμόδιες για την εφαρμογή του «mainstreaming»[semigr ] προτείνει να ορισθεί ένας υπάλληλος σε κάθε σχετική μονάδα στις γενικές διευθύνσεις ο οποίος θα επιφορτισθεί με την αποτίμηση της ορθής εφαρμογής των κριτηρίων του «mainstreaming» και με την υποβολή βελτιωτικών προτάσεων[semigr ] υπενθυμίζει στην Επιτροπή ότι το Κοινοβούλιο εισήγαγε παρατήρηση περί «mainstreaming» σε πολλά σχετικά κονδύλια του προϋπολογισμού κατά τη διάρκεια της διαδικασίας έγκρισης του προϋπολογισμού για το 1997[semigr ]

40. πιστεύει ότι η επιλογή ίσου αριθμού ανδρών και γυναικών στις διάφορες ομάδες εργασίας και επιτροπές εμπειρογνωμόνων του Συμβουλίου και της Επιτροπής είναι επιβεβλημένη[semigr ]

41. καλεί την Επιτροπή να εκπονήσει σχέδιο ενός ειδικού προγράμματος όσον αφορά την εκπαίδευση των αρμοδίων για την λήψη των αποφάσεων και των υπαλλήλων της Κοινότητας σε θέματα ισότητας των ευκαιριών[semigr ]

42. καλεί την Επιτροπή και να καταργήσει τα υφιστάμενα εμπόδια για την απασχόληση ανδρών και γυναικών σε θέσεις εργασίας στην Επιτροπή, όπως π.χ. το όριο ηλικίας, το οποίο, ιδιαίτερα στις γυναίκες, λόγω του απαιτούμενου χρόνου για την ανατροφή των παιδιών, οδηγεί σε συγκεκαλυμμένες διακρίσεις[semigr ]

43. αναμένει από την Επιτροπή να καθιερώσει το κριτήριο του «mainstreaming» ή τη διάσταση της ισότητας γυναικών ανδρών σε όλες τις μελλοντικές νομοθετικές προτάσεις, καθώς και να ασκήσει πίεση στα κράτη μέλη να λάβουν θέση για την πολιτική ισότητας μεταξύ γυναικών και ανδρών[semigr ]

44. υπενθυμίζει στην Επιτροπή ότι η ολοκλήρωση της ισότητας ευκαιριών πρέπει να αποτελέσει σημαντικό σκέλος στις συμφωνίες συνεργασίας για την ανάπτυξη[semigr ] εκτιμά ότι για την ενίσχυση της «εταιρικότητας», είναι απαραίτητη η μεγαλύτερη συμμετοχή των γυναικών στις αναπτυσσόμενες χώρες για την προετοιμασία, κατάστρωση και παρακολούθηση των προς εφαρμογή δράσεων[semigr ]

45. ζητεί από την Επιτροπή να επεξεργασθεί κατευθυντήριες γραμμές για τη διασάφηση νομοθετικών προτάσεων σε ό,τι αφορά τις κατά φύλο επιπτώσεις τους κατ' αναλογία με τη μελέτη περιβαλλοντικών επιπτώσεων που ισχύει ήδη για τους τομείς της βιομηχανίας και του περιβάλλοντος[semigr ]

46. υπενθυμίζει στην Επιτροπή ότι η αρχή του «mainstreaming» πρέπει να αποτελεί σημαντικό στοιχείο στις διαπραγματεύσεις που θα αρχίσουν σύντομα ενόψει της προσχώρησης χωρών της Κεντρικής και Ανατολικής Ευρώπης[semigr ] υπενθυμίζει ότι οι πολιτικές της ισότητας, μολονότι υφίστανται στις τελευταίες, ελάχιστα έχουν ληφθεί υπόψη στο πλαίσιο των διαρθρωτικών αλλαγών και των ανακατατάξεων στις χώρες αυτές τα τελευταία χρόνια[semigr ]

47. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις και τα κοινοβούλια των κρατών μελών.